ນັກສອນສາສະໜາ ຫົວຮຸນແຮງ ກັບຄືນໄປອີຣັກ
ນັກສອນສາສະໜາຫົວຮຸນແຮງ ຮຽກຮ້ອງໃຫ້ສືບຕໍ່ ຄັດຄ້ານສະຫະລັດ ລຸນຫຼັງທີ່ໄດ້ກັບຄືນໄປອີຣັກ.
ນັກສອນສາສະໜາຊີໄອທ໌ ຕໍ່ຕ້ານອະເມຣິກັນ ທ່ານ Moqtada al-Sadr ໄດ້ຮຽກຮ້ອງໃຫ້ພວກສະໜັບ ສະໜຸນທ່ານສືບຕໍ່ການຄັດຄ້ານສະຫະລັດ ໃນຄຳປາ ໄສເທື່ອທຳອິດ ນັບແຕ່ທ່ານ ໄດ້ເດີນທາງກັບຄືນໄປ ອີຣັກຈາກການລີ້ໄພຢູ່ຕ່າງປະເທດ ເປັນເວລາ 3 ປີ ກວ່າໆ ທ່ານ Sadr ກ່າວຕໍ່ພວກສະໜັບສະໜຸນທີ່ພາກັນ ໂຫ່ຮ້ອງຫຼາຍພັນຄົນຢູ່ທີ່ເມືອງນາຈາບ ຫົວເມືອງ ສັກສິດ ຂອງສາສະໜາຊີໄອທ໌ ໃນວັນເສົາມື້ນີ້ວ່າ ໃຫ້ຕໍ່ຕ້ານສະຫະລັດ ແລະພວກຢຶດຄອງອີຣັກອື່ນໆ ໃນທຸກໆວິທີທາງທີ່ຈຳເປັນ ນອກນັ້ນ ທ່ານຍັງໄດ້ຮ້ອງຂໍໃຫ້ບໍລິວານຂອງທ່ານສະໜັບສະໜຸນລັດຖະບານຊຸດໃໝ່ຂອງ ອີຣັກ ຕາບໃດທີ່ລັດຖະບານດັ່ງກ່າວຍັງເຮັດໜ້າທີ່ຮັບໃຊ້ປະຊາຊົນຊາວອີຣັກ ທ່ານ Sadr ໄດ້ເດີນທາງກັບຄືນໄປຍັງບ້ານເກີດ ຂອງຄອບຄົວທ່ານໃນອີຣັກ ໃນວັນພຸດ ຜ່ານມາ ທ່ານໄດ້ໄປລີ້ໄພຢູ່ທີ່ປະເທດອີຣ່ານ ຍັງບໍ່ທັນເປັນທີ່ຈະແຈ້ງເທື່ອວ່າ ທ່ານມີແຜນ ການ ຢູ່ທີ່ອີຣັກດົນປານໃດ